Terem

cím: Veszprém, Virág Benedek u. 4.

**Veszprémi buszpályaudvartól:**

Általában a beérkező buszok a helyi piac előtt állnak meg. (A taxik is itt állnak sorban a piac

épülete előtt.) Leszállást követően jobbr indulunk a járdán.

(Rövid séta után jobbkéz felől lecsapott járdaszegély, hangoslámpával ellátott zebrához érünk.) Tovább követjük a járda vonalát, mely balra ível, kifordul a Jutasi útra. Kb. 1 perc séta után egy útkereszteződéshez érünk, merőleges a Jutasi útra. A piac parkolójába vezet.

Zebra nincs, kb. 11 óra irányba átkelünk az úton. Majd 11 órát tartva rövidesen a járda vonala lejteni kezd, egy aluljáróba érkezünk. Jobbkéz felől a támfalat követjük, jobbra fordul.

Áthaladunk a Jutasi út alatt. Innentől haladjunk az aluljáró középvonalán elhelyezett vezetősávon. Az aluljáró enyhe emelkedővel nagyon hosszan elnyúlik. Kiérünk a Kossuth Lajos utcára.

A vezetősáv, aluljáró vonalát követve eljuthatunk a Posta épületéig, jobb kézre lesz. A vezetősáv sajnos, itt véget ér. Balkézről a meredek részen teraszosan, lépcsőzetesen kiülők vannak. Próbáljuk kb. a középvonalat tartani. A Kossuth utca aljához közeledve három széles lépcsősor lesz pihenőkkel.

A gyengénlátóknak nagyon figyelniük kell, a burkolat színe miatt szinte észrevehetetlenek a lépcsők. A lépcsőkön leérve pár méterre a Kossuth utcára merőlegesen a nagyforgalmú Brusznyai utca.

Itt jobbra kell fordulnunk, egyenesen követve a járdát, ami lefelé tart. Kb 100 métert haladunk. A járda jobbra ívelését már nem követjük, tovább haladunk a járda végéig. Itt a hangos lámpás zebrán átkelünk, majd jobbra fordulva követjük a járdát. A járda balra fog kanyarodni, de mi ismét csak egyenesen a járda végéig megyünk kb 100 métert. Átkelünk a zebrán. Ha átértünk, balra fordulunk és lefelé indulunk. Vigyázni kell, egyre keskenyebbé válik a járda, majd a ház sarkánál elfogy. Ekkor az úttesten, a ház oldalához közel maradva haladunk kb 10 métert. Ekkor egy járdaszigethez érkezünk. Erre fellépve, kb 3 lépés után megérkezünk a bejárathoz vezető lépcsőhöz. Hét lépcsőfokot megyünk fel, majd jobbra található az ajtó.

**Helyijáratos busszal érkezőknek:**

Minden helyijáratos busz alacsonypadlós busz.

A Teremhez a legközelebbi helyijárat megálló a Petőfi színháznál található. Ide a 3-as busszal tudunk eljutni.

Az autóbusz állomással szemben lévő megállóban kell felszállunk a 3-as buszra. Ehhez azonban a helyközi járatról a leszállást követően jobbra indulunk a járdán.Rövid séta után jobbkéz felől lecsapott járdaszegély, hangoslámpával ellátott zebrához érünk. Ezen átkelve, élesen balra fordulva haladunk néhány lépést, a járda végéig. Itt van a következő zebra, ami szintén hangoslámpával ellátott. Ezen átkelve, ismét balra fordulunk és néhány lépés múlva újabb hangoslámpás zebrán kelünk át. A járdára lépés után kb 30 métert haladva érjük el a buszmegállót.

Miután felszálltunk a buszra, a 2. megállónál le is szállunk. Ez után jobbra kell haladnunk kb. 45 métert, majd balra fordulunk. 100 métert haladunk, majd a sarkon átkelünk az úton. Itt nem található zebra, óvatosan keljünk át. Miután átértünk, balra fordulunk és elindulunk lefelé. Kb 100 métert haladunk, majd a járdát követve élesen jobbra fordulunk és felfelé haladunk kb. 2 métert. Ekkor hirtelen véget ér a járda, így átkelünk a túloldalra. Miután átkeltünk, tovább haladunk felfelé kb. 15 métert, majd hátulról ütközünk a lépcsőbe. Jobbról tudjuk megkerülni, majd 7 lépcsőfokot felfelé haladva, jobb oldalon található a bejárat.

**Autóval érkezőknek:**

**AKADÁLYMENTES PARKOLÓK:**

* McDonald’s Parkoló, Veszprém, Brusznyai u. 16. – 3db
* Veszprémi Feltámadt Üdvözítő templom (Vörös) templom előtt, Mártirok útja – 4db
* Csolnoky Ferenc Korháznál, Korház utca 1 – 2db
* Veszprémi Kormányablak, Bezerédi utca 2 – 1db
* Hotel Parkoló, Telekom üzlet előtt – 1db
* Almádi út 7 – 1db
* Veszprém Vásárcsarnok, Jutasi út 2 – 1db
* Arany Folyó Áruház hátsó parkolója, Jutasi út 1 – 1db
* Cserhát ltp 3-8. parkoló – 3db (+3db szűkös)
* Lovassy László Gimnázium nagy parkoló – 4db
* Lovassy László Gimnázium, Cserhát ltp. 11 előtt – 1db
* Skála mögötti parkoló, Cserhát tlp. 2 – 1db
* Veszprém Bagolyvár út 8 – 1db
* Fortuna udvar, Utas és Holdvilág antikvárium előtt – 1db
* Pannon KözTér előtt, Egyetem utca 10 – 1db